
Karaj gelegantoj, 

Post la unua mondskale internacia renkontiĝo en Benino (ILEI-konferenco) konscias 
pli kajpli afrikanoj, ke necesas ne nur pli efike agadi kontinentskale, sed ankaŭ surloke 
por sciigi al la mondo pri strategioj tute afrikaj. Tiu ĉi numero de nia bulteno estas 
dediĉita ne nur al la agado, sed ankaŭ al instrumetodoj surbaze de lokaj realecoj. 

La redaktantaro 


MESAĜO AL AFRIKO 


Rekomenciĝas nova labor-jaro. Dum iuj parolos al vi pri informado kaj pri organizado, mi volas 
paroli al vi pri instruado. 

Mi esperas, ke vi organizos en ĉi tiu jaro multajn kursojn kaj konvinkos multajn homojn studi en 
perkorespondaj kursoj. 

La Afrika Oficejo de UEA utiligas la jenajn materialojn: 

- Cours de langue internationale esperanto 

- Gerda malaperis en Afriko (franclingva versio) 

- An Esperanto Course 

- Gerda malaperis en Afriko (anglalingva versio) 

Ci tiuj materialoj estas sendataj papere al la petantoj. Homoj kun kunligo al la reto povas rekte 
elŝuti el http://www.afriko.org/ index.php?mod=03_Instruado. 

Oni povas ricevi ilin ankaŭ per mesaĝo respektive al <cours-d-esperanto- subscribe@ yahoogroups. 
com> aŭ al <esperanto-course-subscribe@ yahoogroups. com>. Ili estas uzeblaj ankaŭ por 
korespondaj kursoj. 

Ekzistas ankaŭ aliaj materialoj en afrikaj lingvoj, en la araba kaj en la portugala. En okazo de bezono, 
bonvolu skribi al <afrika.oficejo@co.uea.org>. 

La Afrika Komisiono ankaŭ organizos apartan paĝon de www.afriko.org, en kiu estos registrataj 
ĉiuj kursoj, kiujn vi komunikos. Bonvolu doni la jenajn informojn: nomon de la instruisto, lokon 
de la kurso, nombron de lernantoj, uzatan lernolibron, kaj en kiu(j) tago(j) kaj horo(j) de la 
semajno la kurso okazos. 

Bonan laboron! 


Renato Corsetti 








AGADSTRATEGIOJ TRA AFRIKO 


• Burundio 

Mi kaptas tiun ĉi okazon por al vi informi, ke mi okazigis kunvenon kun Esperanto-instruistoj 
de Rumonge por ke ni komencu la instruadon/lernadon de Esperanto ĉi tie en Rumonge, ĉar nun 
la studjaro 2008-2009 jam estas malfermita. 

La kunveno okazis merkredon la 24-an de septembro 2008, kaj multaj esperantistoj, ĉefe instruistoj, 
partoprenis. Ili estis tre gajaj kaj bone akceptis labori instruante Esperanton por evoluigi ĝin precipe 
en Rumonge kaj en Burundio ĝenerale. 

Ciu instruisto proponis lokon de sia instruado, kaj mi konfirmis la elektitan lernejon. 

Jen la proponoj: 

1. RumongaLiceo 

- Gilberg Niyukuri: instruos la instrukapablojn 

- Jean Claude Kabura: instruos la progresantojn 

- Patrick Muco: instruos la komencantojn 

2. ItebaLiceo 

- Justin Ntakirutimana: instruos la instrukapablojn 

- Fran^ois Mahigwe: instruos la progresantojn 

- Etienne Harerimana: instruos la komencantojn 

3. IslamaLiceo 

- Eliezer Nibigira: instruos la instrukapablojn 

- Jafari Harerimana: instruos la progresantojn 

- Juma Bikwaya: instruos la komencantojn 

4. UrbanaLiceo 

- Pamphile Bahati: instruos la instrukapablojn 

- Innocent Nsabimana: instruos la progresantojn 

- Benjamin Ndikumwenayo: instruos la komencantojn 

5. Etoile(Stelo) Liceo 

- Elias Kabura: instruos la progresantojn 

- Jean Nijimbere: instruos la komencantojn 

6. Dama Liceo 

- Fran^ois Mahigwe: instruos la progresantojn 

- (s-ino) Johari Gakobwa: instruos la komencantojn 

7. Liceo de Bon Pasteur 

- Eddy Niyomwungere: instruos la progresantojn 

- Amuri Ndayizeye: instruos la komencantojn 

8. MbugaLiceo 

- Samuel Kabura: instruos la progresantoj 

- Erickson Niyongabo: instruos la komencantojn 


9. Elementa lernejo (Rumonge 2) 

- Joseph Nshimirimana: instruos la progesantojn 

- Saidi Sendiho: instruos la komencantojn 

Mi, Hasano Ntahonsigaye, ĉiam (tage) kontrolos. Mi iros al diversaj lernejoj por rigardi kion/kiel 
oni instruas, kaj raportos monate. 

Amike kaj kunlabore, 
Assano Ntabonsigaye (prezidanto de instrusekcio deANEB) 


• Togolando 

Raporto pri la 2-a komitatkunsido, 8-a de novembro 2008 

TAGORDO 

1. Raportoj pri antaŭaj kunsidoj (komitatakaj triopa) 

2. Agado de sekcioj, organizajoj, komisionoj/komisiitoj 

3. Financoj de UTE 

4. Organizado de la 16-a TEK 

5. Voĉdonado en la instancoj de UTE 

6. Programo kaj buĝeto 2009 

7. Rilato UTE-UEA 

8. Ceteraĵoj 

La raportojn prezentis la duaprotokolanto de la komitato, nome s-ro Kodjovi Avomenou; tamen 
la sekretario de UTE s-ro Didier Agbolo, ankaŭ prezentis resumon de la triopa kunsido okazinta 
inter la diversaj estraroj. 

Pri agadraportoj de sekcioj kaj organizaĵoj, la kluboj Nova Sento, UVA, Ŝton’ 5, Modelo kaj KEK, 
kies reprezentantoj ĉeestis la kunvenon prezentis raportojn; ĝenerale ĉiuj kluboj dormas, precipe 
pro monmanko; la klubo KEK tamen aktivas kunlaborante kun alia klubo, nome Verda Mondo. 
Malgraŭ ke la klubanoj de Modelo ne plu regule kunvenas, la prezidanto gvidas Esperanto-kurson 
al ses personoj en la baza lernejo Aklassou en la kvartalo Be. 

E1 tiu misfunkcio de kluboj rezultiĝis jena rezolucio: s-ro Attaglo prezentos dokumenton pri 
reaktiveco kaj konservado de kluboj kaj iliaj anoj. La dokumenton kaj la proponojn li prezentos 
en diskutrondo dum la 16-a TEK. 


JOTE, lajunularasekcio de UTE, faris neniun prelegon, sed tamen kontaktiĝis kun s-ro Afanĉao en 
la Universitato de Lome por okazigi almenaŭ unu prelegon antaŭ la jarfino. TIETO, la instrufako 
de UTE, okazigis feriajn kursojn kaj ekzamenojn. 

La raporton de UTE, la landa asocio, prezentis la ĝenerala sekretario, Apelete Agbolo. Gi koncernis 
la agadon de la asocio de marto ĝis oktobro. 

Pri la registriĝo de UTE ĉe la ministeriejo, oni devas resendi nomojn de la novaj estraranoj. 
Car la nunaj estas ĉe la fino de sia mandato, la afero prokrastiĝu ĝis la renovigo de la estraro en 
decembro 2008. 

FINANCOJ DE UTE 


Pro la nepretigo de la kalkuloj, ni disponas nur la saldon, kiu averaĝe estas 234.938 frankoj CFA. 
Koncerne al la 16-aTogolandaEsperanto-Kongreso (TEK), lakomitato timas la malmultnombrecon 
de nunaj aktivaj membroj kiuj povos partopreni la kongreson; unue ĉar multaj ne jam aliĝis al ĝi, 
kaj due pro manko de mono. Tamen TIETO proponas, ke se estus almenaŭ 50 aliĝantoj eble 
oni povas iel solvi la monan aferon. Tial oni decidis ekfari kurson al esperantistoj en Vogan, 
la kongresurbo, kaj en la proksima vilaĝo Anyronkope. 

La elekta komisiono en sia raporto klarigis, ke jam kvar personoj kandidatiĝis por postenoj en la 
venontaj estraroj. La estraro de UTE finpretigos la programbuĝeton 2009 kaj ĝin prezentos dum 
la 16-a TEK. 

Ce la sepa punkto de la tagordo (rilatoj UTE-UEA), la komitatanoj pridiskutis ĉefe la mesaĝon 
de la prezidanto de UEA al UTE pri la afero Gbeglo Koffi. Post multaj diskutoj kaj interŝanĝoj, 
la komitato decidis la jenon: 

1. Az>«ra«,labulteno de Gbeglo, ne estasorgano delaasocio (UTE),kaj priĉiuj artikoloj aperintaj 
aŭ aperontaj en ĝi respondecas nek la asocio mem nek la estraranoj. Nur la aŭtoroj de la bulteno 
kaj de artikoloj respondecas pri ĝi. Tial kion diris s-ro Gbeglo en la revuo ne devas misfunkciigi 
la rilatojn inter UTE kaj UEA. 

2. Pri la komitataneco de Gbeglo reprezentanta UTE ĉe UEA, la komitato decidis ke li daŭrigu 
la laboron ĝis la fino de sia mandato. 

En ceteraĵoj ni informiĝis pri trejnkurso kiun TIETO okazigos en decembro. Ankaŭ ni informiĝis 
pri teren-oferdono en la urbo Masseda por konstruado de UTE-sidejo. 

Notindas, ke la franco Kueny Roberto. en amika vizito en la lando, partoprenis la kunsidon. 


•Gabono 


Didier Agbolo (ĝenerala sekretario de UTE) 


Mi de kelkaj jaroj loĝas en Gabono kaj kaptas la okazon por interesigi homojn al Esperanto. Multaj 
dubas pri ĝia sukceso tie ĉi, sed intertempe iu laboristino el la ministerio pri edukado interesiĝis 
pri la lingvo. Sed post kelkaj tagoj ŝi diris ke ŝi ne plu havis la tempon. 

Publikigo pri la lingvo estas ankoraŭ tre necesa ci tie. Mi jam disdonis fotokopiojn de informiloj, 
kiujn la Afrika Oficejo sendis al mi. Rezulte, ĝis nun, nur Jacques Djagni, masonisto el Benino, lernis 
Esperanton per Petit cours esperanto dum kelkaj tagoj kiam ni laboris ĉe la sama loko. Ege necesas ke 
mi celu la junularon. Eĉ multaj el ili ne scipovas la lokajn lingvojn, eble Esperanto estos bela 
alternativo. Kiel eksterlandano en Gabono, ne tiel facilas sin vivteni kaj okupiĝi pri instruado 
de lingvo, por kio oni ricevas neniun salajron. Sed indas kapti ĉiun okazon por alparoli homojn. 

Amevor Rovema 

• Malagasujo 

Ci-sube modelo sekvenda de laborstrategio el Malagasujo. 

UNUIĜO DE MALAGASAJ ESPERANTISTOJ 
DUMMANDATA PROGRAMO (2008-2011) 


KALENDARO 

AKTIVADO 

RIMARKOJ 

INSTRUADO 

De septembro 2008 

Formala kaj semajna lingvoinstruado 
(por infanoj/por komencantoj) 

Gvidate de Lala en Manjakaray, Henriel en Ambo- 
hidrapeto, Pastorino Miora en Fandriana, Pastro 
Efadahy en Toamasina, Ginet en Ambalavao 


Lingvoinstruado en kluboj 
(por komencantoj) 

Farate de Mahajanga, Antsiranana, 
Vatomandry, Antsalova, Mandritsara 


Speciala kurso por tiuj, kiuj 
intencas trapasi la Mezan Nivelon de 
la Internaciaj Ekzamenoj de ILEI/UEA 


Dum la paska ferio 

UME okazigos oficialan ekzamenon por tiuj, kiuj 
finlernis la libron Perkoresponda Esperanto-Kurso 
Nivelo Unua 

Unufoje jare 

Dum la nacia kongreso 

UME okazigos sesion de IE de ILEI/UEA 

Niveloj baza kaj meza 


Okazigi instru-trejnadon por tiuj, kiuj pretas 
kaj kapablas instrui Esperanton 

Almenaŭ unufoje en la jaro 


Viziti klubon 

Almenaŭ unu klubon en la jaro 


Peti lernolibrojn, gazetojn k.s. 


Finpretigita meze de 2009 

Kompili vortaron malagasy-Esperanto 

Finverkita de Randrianekena Roger 

Prezentinda antaŭ la venonta nacia kongreso 

Kompili vortaron Esperanto-malagasy 


INFORMADO 

EN LA LOKA ESPERANTO-MEDIO 


Aperigi kaj sendi al ĉiuj kluboj/apartaj unuopuloj 
La Voĉo de UME 

Ciun duan monaton 

Finpretigita meze de 2009 

Starigi hejmpaĝon pri UME kaj MEJA kun 
informoj pri aliaj asocioj/kluboj 

Respondecos pri tio Julien Gasy kaj Nasandratra 


Telefoni/retmesaĝi/sendi leteron/SMSi/ 
viziti unuopan esperantiston 


AL EKSTERLANDO 


Retmesaĝi/sendi leteron/SMSi 



Aperigi informojn en la Esperanto-gazetojn 


AL PUBLIKO EKSTER ESPERANTIO 


Inviti/viziti radiostaciojn 



Inviti/viziti televidstaciojn 



Aperigi informojn/artikolojn en gazetojn 

Antaŭ/post lokaj Eo-eventoj 

Dum la nacia kongreso 

Fari Esperanto-T-veston/banderolon 



Kunlabori kun aliaj NROj 

Gin iniciatis la grupo Mirinda 


Eldoni informilojn 


Dum la nacia kongreso 

Inviti iun debati/konferenci pri iu temo 


Decembre 2008 

Okazigi ekspozicion 

Kun la membroj de MEJA 

APLIKADO 


Okazigi konversacian rondon 

Almenaŭ unufoje en la monato 


Viziti klubon 



Okazigi komunan ekskurson 
kun aliaj sekcioj/asocioj 

Almenaŭ unufoje jare 


Uzi Esperanton en kulturo kaj arto 

Grupo Mirinda kantas en Esperanto, 

Henriel verkas en Esperanto 


Uzi Esperanton en komerco 

Trovi partneron/kunlaboranton 

• Benino 

En la rifuĝejo Agame Esperanto estas dece instruata al la rifuĝintaro. 

Ili ŝatas tiun lingvon ĉar ĝi rilatas al paco kaj la paco estas agnoskita kiel serĉebleco al ĉiuj 
rifuĝintoj. 

Vere la vivo de tiu rifuĝintoj estas tre malfacila, kaj pro tio nun multaj el la klubanoj ne plu vigle 
sekvas la kurson. 

Tiuklubo estis multfoje vizitita de multaj eksterafrikaj esperantistoj tuj postlakonferenco de ILEI. 
Notindas, ke ankaŭ belga esperantistino (Vlad’ka) instruis tie dum ŝia benina vizito. Estas necese 
helpi tiun klubon por permesi al ĝi longdaŭran vivon. 

Danke al Francis Agbenou, kiu fondis la klubon, nun prizorgatan de Comlan Luc Djidotor, iama 
lernanto de Francis. 


DAŬRIGO DE STUDADO EN GIMNAZIO 
DANKE AL EKSTERAFRIKAJ ESPERANTISTOJ 

Instruado de Esperanto en la publika unuagrada lernejo Jules Verstraeten en Kodji kaj en la 
regiono de Adohoun estas sufiĉe konata de pli ol ok jaroj. Helpe de esperantistoj ĉefe el Germanio, 
Belgio, Meksikio, Kanado kaj de la fondajo Mondo, ĉirkaŭ 48 geknaboj povas nun frekventi 
la duagradan lernejon. Frekventi tian lernejon en Benino estas relative multekoste. Pro tio, 
eksterafrikaj esperantistoj pagas de pli ol tri jaroj lernokostojn por preskaŭ ĉiuj geknaboj, kiuj 
finstudis en la unuagrada lernejo Jules Verstraeten kaj intencas daŭrigi en la duagrada lernejo 
(gimnazio) en Adohoun.Jelakomencode novembro, ĉirkaŭ 1300eŭroj estis transdonitaj al Francis 
Agbenou, oficisto de Afrika Oficejo por pagi la lernokostojn de tiuj infanoj. Dum la pago ĉeestis 
reprezentantoj de la gepatra asocio de Kodji (Pierre Houenavo, Nadou Seidou, Agadja Bienvenu, 
Koffi Gnonlonfoun), Michel Codjo (frato de Jean Codjo) kiel kontrolanto, kaj reprezentanto 
(Dossou Sadohounde) de la gelernantoj. Tiel la geknaboj de Kodji, kiuj nun frekventas la gimnazion, 
povas senzorge kaj trankvile dediĉi sian tempon por lerni. 

Raportis Francis Agbenou, oficisto deAfrika Oficejo de UEA 



Foto montras dankvorton de kelkaj 
geknaboj al fondajo Mondo dum 
la ĉijara afrika vizito de Sabine 
kaj Pit Hauge el Germanio. 

MIA UNUA EŬROPA VOJAĜO 

Por afrikanoj, vojaĝi al Eŭropo estas ege malfacile ne nur pro la kostoj, sed ankaŭ pro diversaj 
malfacile akirendaj dokumentoj, interalie pasporto. Helpe de geamikoj enlandaj kaj eksterlandaj, 
mi finfine akiris pasporton kaj taŭgan invitleteron kun asekuro el Germanio. Alia grava etapo estas 
akiro de vizo. Normale tiu etapo devus esti facila por mi pro fidindaj dokumentoj, kiujn mi jam 
havas, sed intertempe alia benina esperantisto, nome Framjois Hounsounou, skribis al la germana 
konsulo en Benino por plendi ke ĝi ne donu vizon al mi. Tiu esperantisto asertis, ke mi ŝtelis 
projekton lian kaj pro tio mi ne rajtas akiron vizon por partopreni la Universalan Kongreson en 
Roterdamo. Finfine la vizon mi akiris post pruvletero pri malvero de lia aserto. 

La vojaĝo ekis en la plej granda kaj grava flughaveno de Cotonou. Tio estis mia tutunua sperto pri 
vojaĝo per aviadilo. Tre komforta estas tiu flugo de Air France. Estas eĉ antaŭ ĉiu vojaĝanto eta 
televidilo, por ke tiu rigardu filmon laŭplaĉe kaj informiĝu pri sciindaj aferoj kiel la temperaturo 
ekster la aviadilo kaj la itinero de Benino al Parizo. Mi ĝojus, se la flugo daŭrus eterne. Malfeliĉe mi 
devis eliri en Parizo kaj poste daŭrigi al Dusseldorf, kie Lars, germana esperantisto, entrajnigis min 
por atingi Nŭrnberg. Survoje mi atente ĝuis la belan pejzaĝon de Germanio, kaj en Kolonjo la tiea 
katedralo vere altiris mian atenton. Post kelktaga restado en Nŭrnberg mi pluvojaĝis al Antverpeno 
kaj de tie, kune kun Agnes Geelen, al Roterdamo por partopreni en la UK. Tio fakte estas la ĉefa 
celo de la vojaĝo. Tie mi konatiĝis kun amasoj da homoj el diversaj landoj. Vortoj mankas por vere 
priskribi la etoson. Dum la kongreso mi dejoris kune kun Agnes ĉe la afrika budo. Estis tre bela 
sperto por mi partopreni por la unua fojo en UK. Malfeliĉe ĉio havas sian finon kaj mi devis post 
la kongreso reiri hejmen al mia vilaĝo Codji. De tiu vojaĝo mi lernis pri kiel strukturi kaj ordigi 
aferojn. Mi lernis, ke ĉio estas bele organizita en Eŭropo. Estas necese, ke multaj afrikanoj spertu 
ion tian. La venonta UK en Polando devus esti alia bela okazo por partoprenigi pliajn afrikanojn. 
Mi kaptas la okazon por danki ĉiujn, sen kiuj la vojaĝo, la restado kaj la partopreno ne eblos. 
Mi komencos per UE A, kiu akceptis mian aliĝon, la familio Hauge en Nŭrnberg, kiu ebligis akiron 
de vizo, Agnes kaj Guido en Belgio, Martin Schaeffer, Lars, Heinz, Frank, Evi Geist kaj aliaj. 

Pierre Houenavo 


ALVOKO DE LA BENINA ILEI-SEKCIO 

Cu nome de klubo aŭ asocio, ĉiu Esperanto-grupo ne celas plibonigi la vivkondiĉojn de siaj 
membroj. Pro tio, ne necesas ke ni esperantistoj laciĝu serĉante donemulojn, krom se la donacoj 
helpos esperantigi la profitantojn kaj grandigi Esperantujon. Nia ĉefa celo estas konigi, disvastigi 
Esperanton tra la tuta lando kaj instrui tiujn kiuj deziras ĝin lerni. Je la fino de ĉiu jaro, ĉiu landa 
asocio aŭ klubo en sia raporto devus informi pri la progreso de sia kvanto kaj la nivelo de siaj 
membroj. Tion opinias la benina ILEI-sekcio, kiu planis kunsidojn kun ĉiuj Esperanto-kluboj 
de la lando por certiĝi ke la kluboj funkcias glate. En Benino, multaj kluboj estis starigitaj. Bone! 
Sed pli bonus ankaŭ klopodi por ke ĉiuj membroj de la kluboj parolu flue la lingvon kaj altigu 
la nivelon de tiuj kiuj jam uzas ĝin. Ni evitu ke la samaj esperantistoj estu membroj de multaj 
kluboj. Ne dezirindas, ke post tuta jaro klubano apenaŭ atingas la nivelon de la kvina leciono de 
unuagrada kurso. Bedaŭrinde ĝis hodiaŭ nur unu klubo gastigis la sekcion. Ni esperas ke la aliaj 
ankaŭ sin pretigas por sekvi ĝin kaj senprokraste nin invitos. En la mala kazo, ni konsideros ilin 
kiel fiktivajn klubojn. 

Karlo Alofa 

LA KURSO GERDA MALAPERIS KAJ LA ALIAJ INSTRUILOJ 
UZATAJ DE LA AFRIKA OFICEJO DE UEA 

La Afrika Oficejo de UEA sendas al petantoj la jenajn kursolibrojn: 

- unugrada en la franca: Cours de langue internationale esperanto. 

- unuagrada en la angla: The internationallanguageEsperanto: A Course. 

- duagrada en la franca: Gerda malaperis kun klarigoj en la franca. 

- duagrada en la angla: Gerda malaperis kun klarigoj en la angla. 

Krome la Afrika Oficejo dissendas diskojn kun la prononco de Gerda al instruistoj. 

Nuntempe sekvas la kurson Gerda malaperis proksimume 100 homoj en pluraj afrikaj landoj, ĉefe 
en la franclingvaj. 

Post la kurso Gerda la lernantoj devos legi du librojn, unu pri historio de Esperanto en Afriko kaj 
unu pri instrumetodoj. 

Jen la libro pri historio, kiel ĝin prezentas la katalogo de la Libroservo de UEA: 



Af Of o d« 



espero 

He*<J Goei ■ 

Titolo 

Konciza historio de la 

AFERO DE ESPERO 


Esperanto-movado en 

Afriko 

en Atrfco 

Aiitoro 

Heidi Goes 


Kategorio 

Movado 


Prezo 

9.00 €, triona rabato 

ekde 3 ekz. 


Eldonloko, 

jaro 

Rotterdam, 2007 

^ : 

* ' 

Eldoninto 

UEA 

La unua provo de historio de la E-movado 
sur la nigra kontinento; kovras la periodon 

UEA 

■ _ 

Klarigoj 


de la komenco ĝis la jaroj 1990. 

ISBN/ISSN 

978929170969 


Formato 

86 paĝoj, 21 cm 


Karakterizoj 

Ilus 


Recenzoj 

Recenzoj mankas. Aldonu 



Viajn komentojn, konsilojn, sugestojn kaj raportojn pri okazintaĵoj en via 
urbo aŭ lando bonvolu sendi al la redakteja adreso: afrika.oficejo@co.uea.org 
aŭ aerpoŝte al: 

Afrika Oficejo, BP. 416 Lokossa-Mono, Benin 
tel./fakso: +229 224 10 229 

